**OBČINSKA UPRAVA**

Številka: 900-0005/2022

Datum: 3. 6. 2022

**OBČINSKEMU SVETU**

**OBČINE TRŽIČ**

**ZADEVA: ODGOVORI NA POBUDE SVETNIKA MARJANA ŠPEHARJA IN VPRAŠANJA OBČANOV**

|  |
| --- |
| Na podlagi 86. člena Poslovnika Občinskega sveta Občine Tržič (Ur. l. RS, št. 15/2017), vam  pošiljamo odgovore na pobude svetnika Marjana Špeharja in vprašanja občanov, ki jih je na Občino Tržič posredoval pisno. |

1. Zakaj se na oglasne deske na Deteljici in Na logu ne obešajo osmrtnice ali pa zelo poredkoma?

Odgovor Komunale Tržič: *Za objave osmrtnic na oglasni deski Deteljica je do predlanskega leta skrbela UE Tržič. Ker part ne izobešajo tudi v drugih krajevnih skupnostih in ker niso mogli več zagotoviti, da bodo parte vsakič izobešene, so z objavami na Deteljici žal prenehali.*

*Z večino krajevnih skupnosti smo dogovorjeni, da se v primeru smrti člana njihove krajevne skupnosti pravočasno pozanimajo pri naši pogrebni službi, kjer prejmejo natisnjeno parto, izobesijo pa jo na lokalne oglasne deske sami.*

1. Ali sta upravnika stanovanj Domplan in Opus kaj vključila v parkirno politiko v občini Tržič?

*Odgovor občinske uprave: Priprava dokumenta »Akcijski načrt parkirne politike v Občini Tržič« se je v okviru projekta SaMBA začel že v letu 2020 z delavnicami in nadaljeval z merjenjem parkirnega utripa po različnih lokacijah v občini, izdelavo analiz, anket in intervjujev različnih deležnikov ter zaključil s sprejetjem omenjenega akcijskega načrta na 19. seji Občinskega sveta dne 22.4.2021. Po dostopnih podatkih se upravnika stanovanj Domplan in Opus nista udeleževala posameznih aktivnosti, ki so bile oglaševane tako na občinski spletni strani kot v ostalih medijih.*

1. Kdaj bo na pokopališču v Tržiču in Križah stranišče za obiskovalce?

*Odgovor Komunale Tržič: Stranišča so na voljo na pokopališču Tržič, v času uradnih ur pisarne pogrebne službe, vendar le v času, ko je nekdo od uslužbencev tudi v pisarni.*

*Kolikor imamo informacije, je tudi na drugih pokopališčih v drugih mestih izven uradnih ur pogrebnih služb, dostopnost do stranišč enaka.*

*Sicer pa vsako leto okrog prvega novembra stranišča na vseh pokopališčih odpremo in omogočimo dostop (v poslovnem času).*

*Ker so se v preteklosti že pojavljale težave (vandalizem, namerno smetenje, blato razmazano po steni, okrasitev prostora s straniščnim papirjem,..) bi splošno odprtje stranišč brez nadzora na pokopališčih vsekakor odsvetovali.*

*Stranišča so namenjena strankam ob poteku žalnih slovesnosti, nimajo pa namena javnih stranišč, saj so del poslovnih prostorov poslovilnih vežic.*

1. Čigava je cesta od cerkvice Sv. Jurij od znamenja. Krajane zanima kdo jo je dolžan vzdrževati?

*Odgovor občinske uprave:  Pot od znamenja do Vile Bistrice  (parc. št. 1129 k.o. 2144 Bistrica) je v lasti Občine Tržič. Ker gre za nekategorizirano cesto, se makadam občasno vzdržuje v tolikšni meri, da je normalno uporabna za peš dostop, saj je zemljišče (kompleks Vile Bistrica), do katerega vodi v zasebni lasti. Načeloma velja, da v primeru potreb po višjem nivoju vzdrževanja le-tega prevzame neposredni večinski uporabnik te ceste. Del poti do cerkvice Sv. Jurija pa poteka po zemljišču v lasti Župnije Tržič – Bistrica.*

1. Stanovalci Jase so me opozorili na slabo oz. nikakršno označevanje ulic katere številke so na določeni ulici.

*Odgovor občinske uprave: V kolikor se stanovalci na določenem območju odločijo, da je potrebno vzpostaviti sistem označevalnih tablic s posameznimi hišnimi naslovi, to izvedejo prek Krajevne skupnosti. Odličen primer dobre prakse je KS Kovor.*

1. Odlaganje nenevarnih gradbenih odpadkov.

Občani se pritožujejo zaradi plačil tudi manjših količin gradbenih nenevarnih odpadkov, ki jih pripeljejo na deponijo v Kovorju. Mišljeno je gradbene odpadke v velikosti do 100 kg. Ker še nisem bil takrat svetnik ko se je to sprejemalo imam morda malo drugačen pogled. Moje mišljenje je, da tako majhne količine gradbenih odpadkov nebi bilo potrebno obračunavati ker bi v nasprotnem primeru pristali v naravi. Prav tako nebi bili delavci na deponiji izpostavljeni slabi volji občanov in včasih tudi nesramnim izpadom. Prav tako se mi pa zdi ,da se vsakdo izkaže s svojo položnico Komunale.

*Odgovor Komunale Tržič: Gradbeni odpadki ne spadajo med komunalne odpadke. Sprejem nekomunalnih odpadkov v zbirnem centru tako predstavlja strošek, ki ni obračunan na položnicah in ni del GJS (gospodarske javne službe). Kateri odpadki se zbirajo v okviru javne službe, je določeno v tretjem odstavku tretjega člena Uredbe o obvezni občinski gospodarski javni službi zbiranja komunalnih odpadkov, ki pravi:*

*»(3) V okviru javne službe zbiranja se zagotavlja zbiranje:*

*1.      ločenih frakcij iz podskupin 15 01 in 20 01 s seznama odpadkov,*

*2.      kosovnih odpadkov,*

*3.      odpadkov z vrtov, parkov in pokopališč,*

*4.      odpadkov s tržnic,*

*5.      odpadkov iz čiščenja cest,*

*6.      mešanih komunalnih odpadkov in*

*7.      izrabljenih gum v skladu s predpisom, ki ureja ravnanje z izrabljenimi gumami.«*

*Posledično to pomeni, da mora ravnanje in končno odlaganje nekomunalnih odpadkov plačati vsak povzročitelj posebej. Skladno z 48. členom  Odloka o ravnanju z odpadki v Občini Tržič (Uradni list RS št. 90/2021) lahko posamezno gospodinjstvo, ki je vključeno v sistem zbiranja odpadkov, gradbene odpadke do količine 1 m3 letno, v zbirnem centru proti plačilu preda v odvoz pooblaščenemu zbiralcu. Večje količine teh odpadkov pa povzročitelj lahko prepelje v družbe, ki se ukvarjajo z zbiranjem/predelavo nekomunalnih odpadkov.*

1. Ker je vse več ljudi v naravi ali sprehajajočih je klopi za kratke postanke premalo.

Klemen Srna

direktor občinske uprave

Priloga: Dopis svetnika Marjana Špeharja »Pobude svetnika in vprašanja občanov Tržiča